CELEX: 31994R3127
Language: et
Date: 1994-12-20 00:00:00
Title: Komisjoni määrus (EÜ) nr 3127/94, 20. detsember 1994, millega muudetakse määrust (EMÜ) nr 2967/85, millega kehtestatakse ühenduse searümpade liigitusskaala üksikasjalikud rakenduseeskirjad

Tähtis õiguslik teade

|

31994R3127

Euroopa Liidu Teataja L 330 , 21/12/1994 Lk 0043 - 0044 Soomekeelne eriväljaanne: Peatükk 3 Köide 65 Lk 0092  Rootsikeelne eriväljaanne: Peatükk 3 Köide 65 Lk 0092 

		Komisjoni määrus (EÜ) nr 3127/94,20. detsember 1994,millega muudetakse määrust (EMÜ) nr 2967/85, millega kehtestatakse ühenduse searümpade liigitusskaala üksikasjalikud rakenduseeskirjadEUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 13. novembri 1984. aasta määrust (EMÜ) nr 3220/84, millega määratakse kindlaks ühenduse searümpade liigitusskaala, [1] viimati muudetud määrusega (EÜ) nr 3513/93, [2] eriti selle artikli 5 lõiget 1,ning arvestades, et:määrusega (EMÜ) nr 3220/84 on kehtestatud searümpade osalise dissekteerimise kasutamine punaste vöötlihaste üldmassi arvutamiseks; komisjoni määruses (EMÜ) nr 2967/85 [3] on vaja sätestada uue määramismetoodika üksikasjad, eelkõige dissekteeritavate rümpade arv ja uus dissekteerimismeetod; osalise dissekteerimise kasutamisest tulenevalt on vaja muuta määramise statistilise vea piirnorme;on asjakohane parandada uute liigitusmeetodite lubamise korda ning kehtestada selleks kaheosaline protokoll ja loetleda andmed, mida see peaks sisaldama;käesoleva määrusega ettenähtud meetmed on kooskõlas sealihaturu korralduskomitee arvamusega,ON VASTU VÕTNUD KÄESOLEVA MÄÄRUSE:Artikkel 1Määrust (EMÜ) nr 2967/85 muudetakse järgmiselt.1. Artikkel 3 asendatakse järgmisega:"Artikkel 31. Rümpade tailihasisalduse määramise meetod, mis on kinnitatud liigitusmeetodina määruse (EMÜ) nr 3220/84 artikli 2 lõikes 3 määratletud tähenduses, põhineb määramismetoodikaga hõlmatud riigi või piirkonna sealihatoodangu representatiivsel valimil, mis koosneb vähemalt 50 rümbast, mille tailihasisaldus on kindlaks tehtud vastavalt I lisas sätestatud dissekteerimismeetodile ja riiklikult kehtestatud rümpade hindamise kiirmeetodile, mille puhul kasutatakse kahekordset regressioonianalüüsi või muud statistiliselt tõestatud meetodit, nii et tulemuste täpsus on vähemalt võrdne tulemusega, mis saadakse tavalise regressioonianalüüsi kasutamise korral 120 rümba puhul I lisas sätestatud meetodil.2. Lisaks sellele on liigitusmeetodite lubamise tingimuseks see, et vigade ruutkeskmine, mõõdetuna nulli suhtes, on alla 2,5.3. Liikmesriigid teavitavad protokolli abil komisjoni liigitusmeetoditest, mida nad soovivad lubada oma territooriumil kohaldada, kirjeldades proovidissekteerimist ja märkides põhimõtted, millel need meetodid põhinevad, ning tailihasisalduse mõõtmiseks kasutatavad võrrandid. Protokoll peaks olema kaheosaline ja hõlmama II lisas sätestatud andmeid. Protokolli esimene osa esitatakse komisjonile enne proovidissekteerimise alustamist.Luba liigitusmeetodite kohaldamiseks liikmesriigi territooriumil antakse määruse (EMÜ) nr 2759/75 artiklis 24 sätestatud korras protokolli alusel.4. Liigitusmeetodeid tuleb kõikides üksikasjades kohaldada vastavalt kirjeldusele, mida sisaldab ühenduse otsus, millega need kinnitatakse."2. Käesoleva määruse lisa lisatakse määrusele (EMÜ) nr 2967/85 I ja II lisana.Artikkel 2Käesolev määrus jõustub 1. jaanuaril 1995.Käesolev määrus on tervikuna siduv ja vahetult kohaldatav kõikides liikmesriikides.Brüssel, 20. detsember 1994Komisjoni nimelkomisjoni liigeRené Steichen[1] EÜT L 301, 20.11.1984, lk 1.[2] EÜT L 320, 22.12.1993, lk 5.[3] EÜT L 285, 25.10.1985, lk 39.--------------------------------------------------LISA"I LISA1. Tailiha sisalduse hinnang põhineb nelja peamise jaotustüki dissekteerimisel. Dissekteerimine viiakse läbi vastavalt standardmeetodile.2. Tailiha standardsisaldus arvutatakse järgmiselt:y = 1,3 × 100 ×sisefilee mass + tailiha massabaosas, seljatükis, singiosas ja küljetükissisefilee mass + disserteeritud jaotustükkide mass + ülejäänud jaotustükkide massKõnealuses neljas jaotustükis oleva tailiha massi arvutamiseks lahutatakse nende nelja jaotustüki muu liha kui tailiha kogumass jaotustükkide kogumassist enne dissekteerimist.II LISA1. Protokolli esimeses osas tuleks esitada proovidissekteerimise üksikasjalik kirjeldus ning see peaks hõlmama eelkõige:- katseperioodi ja loa väljastamise korra täielikku ajakava,- tapamajade arvu ja asukohta,- määramise metoodikaga hõlmatud seakarja kirjeldust,- valitud proovivõtumeetodiga seoses kasutatavate statistiliste meetodite esitust,- riikliku kiirmeetodi kirjeldust,- kasutatavate rümpade täpset esitusviisi.2. Protokolli teises osas tuleks esitada proovidissekteerimise tulemuste üksikasjalik kirjeldus ning see peaks hõlmama eelkõige:- valitud proovivõtumeetodiga seoses kasutatavate statistiliste meetodite esitust,- kehtestatavat või muudetavat võrrandit,- tulemuste numbrilist ja graafilist kirjeldust,- uute seadmete kirjeldust,- nende sigade kaalupiirangut, kelle suhtes uut meetodit võib kasutada, ja muud piiranguid seoses meetodi praktilise kasutamisega."--------------------------------------------------